เงินเยนอ่อน หนุนนิกเกอิปิดบวก 149.13 จุด
เงินเยนอ่อน หนุนนิกเกอิปิดบวก 149.13 จุด
17 ส.ค. 2559

ดัชนีนิกเกอิตลาดหุ้นโตเกียวปิดปรับตัวสูงขึ้นในวันนี้ โดยดัชนีนิกเกอิปิดเพิ่มขึ้น 149.13 จุด หรือ 0.90% แตะที่ 16,745.64 จุดโดยได้รับแรงหนุนจากเงินเยนที่อ่อนค่าลง หลังจากนายวิลเลียม ดัดลีย์ ประธานธนาคารกลางสหรัฐ (เฟด) สาขานิวยอร์ก ส่งสัญญาณที่ชัดเจนว่า มีความเป็นไปได้ที่เฟดจะปรับขึ้นอัตราดอกเบี้ยในการประชุมเดือนก.ย. รวมถึงการที่รัฐมนตรีช่วยว่าการกระทรวงการคลังของญี่ปุ่นออกมาเตือนว่า รัฐบาลพร้อมที่จะดำเนินการ หากค่าเงินเคลื่อนไหวผันผวน
หุ้นบวกนำโดยหุ้นกลุ่มเหมือง ประกัน กลุ่มเหล็กและเหล็กกล้า